Държавен вестник, бр. 61, 2010 г., стр. 33

БРОЙ  61	
Д Ъ Р Ж А В Е Н  В Е С Т Н И К 	
СТР.  33  
Заключителна разпоредба
§ 4. Постановлението влиза в сила от 1 яну­
ари 2010 г. с изключение на разпоредбата на 
чл. 6, ал. 2, която влиза в сила от 1 май 2010 г.
Министър-председател: 
Бойко Борисов
Главен секретар на Министерския съвет:
 Росен Желязков
6395
ПОСТАНОВЛЕНИЕ № 155 
ОТ 29 ЮЛИ 2010 Г.
за определяне размера на еднократната це­
лева помощ за ученици, записани в първи 
клас на държавно или общинско училище, за 
покриване на част от разходите в началото 
на учебната 2010 – 2011 г.
МИНИСТЕРСКИЯТ СЪВЕТ
П О С Т А Н О В И :
Член единствен. Определя еднократна целева 
помощ за ученици, записани в първи клас на 
държавно или общинско училище, за покриване 
на част от разходите в началото на учебната 
2010 – 2011 г. в размер 150 лв. 
Заключителна разпоредба
Параграф единствен. Постановлението се 
приема на основание чл. 10а, ал. 5 от Закона 
за семейни помощи за деца.
Министър-председател: 
Бойко Борисов
Главен секретар на Министерския съвет:
Росен Желязков
6396
ПОСТАНОВЛЕНИЕ № 156
ОТ 29 ЮЛИ 2010 Г.
за предоставяне на финансови средства от 
централния бюджет за 2010 г. по бюджета на 
Министерството на икономиката, енергетика­
та и туризма за финансиране изпълнението 
на Мярка 1 от Иновационната стратегия 
на Република България и мерки за нейната 
реализация
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави от централния бюджет за 2010 г. 
средства в размер 4 000 000 лв. по бюджета на 
Министерството на икономиката, енергетиката и 
туризма за финансиране изпълнението на Мярка 
1 от Иновационната стратегия на Република 
България и мерки за нейната реализация за 
Националния иновационен фонд 2010 г.
(2) Средствата по ал. 1 да се осигурят от 
резерва за непредвидени и неотложни разходи, 
предвиден за структурни реформи, по чл. 1, 
ал. 2, т. 4.1 от Закона за държавния бюджет на 
Република България за 2010 г. в изпълнение на 
Мярка 1, определена с т. 5.1.1 от Иновационната 
стратегия на Република България и мерки за 
нейната реализация.
Чл. 2. Министърът на финансите да извър­
ши налагащите се промени по бюджета на 
Министерството на икономиката, енергетиката 
и туризма за 2010 г. 
Заключителни разпоредби
§ 1. Постановлението се приема на осно­
вание чл. 35, ал. 1 от Закона за устройството 
на държавния бюджет. 
§ 2. Изпълнението на постановлението се 
възлага на министъра на финансите и на минис­
търа на икономиката, енергетиката и туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет:
 Росен Желязков
6397
ПОСТАНОВЛЕНИЕ № 157
ОТ 29 ЮЛИ 2010 Г.
за създаване на Междуведомствен съвет за 
управление на изпълнението на Национал­
ната програма за действие по околна среда 
и здраве 2008 – 2013 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Междуведомствен съвет за 
управление на изпълнението на Националната 
програма за действие по околна среда и здраве 
2008 – 2013 г., наричан по-нататък „съвета“, като 
орган на Министерския съвет за координация 
на дейностите на държавните институции по 
ограничаване и предотвратяване на рисковете 
за населението от неблагоприятните въздействия 
на околната среда.
(2) Съветът:
1. определя етапите и приоритетите при 
изпълнението на Националната програма за 
действие по околна среда и здраве 2008 – 2013 г., 
наричана по-нататък „програмата“;
2. одобрява и предлага на Министерския 
съвет изменения и допълнения на програмата; 
3. приема годишните програми и отчети на 
администрациите – изпълнители на програмата, 
и дава становище по проектобюджетите им за 
изпълнението на задачите за следващата година; 
4. координира дейността на администрациите 
за изпълнението на програмата;
5. наблюдава и анализира хода на изпълне­
нието на програмата, като информира Минис­
терския съвет и обществеността;
6. предлага мерки, осигуряващи изпълнени­
ето на програмата;
7. представя на Министерския съвет годишен 
доклад за изпълнението на програмата чрез 
министъра на здравеопазването и министъра 
на околната среда и водите.